Man vas vir 14-jarige se verkragting‘n 35-jarige man van die Oos-Kaap is in hegtenis geneem ná hy glo ‘n 14-jarige dogter verkrag het. Die voorval het Saterdagaand op ‘n plaas naby Tarkastad, 65km wes van Queenstown, plaasgevind, berig die SABC. Die man, wat die mense op die plaas ken, het glo versoek om die aand oor te slaap. Hy het die dogter na bewering deur die nag verkrag, waarop die polisie van die voorval in kennis gestel is. Die man sal na verwagting Maandag in die hof verskyn. -SAPA